हरसिमरत का दावा-हैट्रिक लगा सत्ता में फिर आएगी शिअद-भाजपा
भास्कर संवाददाता|तलवंडी साबो
विकासके मुद्दे को लेकर शिरोमणि अकाली दल भारतीय जनता पार्टी की सरकार आने वाली विधानसभा चुनावों में भी एक बार फिर जीत दर्ज कर हैट्रिक बनाएगी। जबकि कैप्टन अमरिंदर सिंह के नेतृत्व में राज्य कांग्रेस पहले भी 2007 2012 के विधानसभा चुनाव हारी है जिसको अब फिर से हार के लिए तैयार रहना चाहिए।
वहीं कांग्रेस पार्टी के कई नेता पार्टी को छोड़ चुके हैं और कई पार्टियों को छोडऩा चाहते हैं। यह बातें केंद्रीय मंत्री हरसिमरत कौर बादल ने कही। वह मंगलवार को तलवंडी साबो, बठिंडा देहाती बठिंडा शहर में विभिन्न प्रोजेक्टों का उद्घाटन करने के अलावा नींव पत्थर रखने के लिए पहुंची हुई थी।
उन्होंने कहा कि पंजाब में आप पार्टी के चार सांसद है। जिन्होंने अपने हलकों के लिए कुछ नहीं किया। वहीं आप की सरकार दिल्ली में बढिय़ा प्रदर्शन करने की बजाए अपने विधायकों के भत्ते वेतन बढाने में लगी है। इसके उलट पंजाब सरकार ने हमेशा किसानों का साथ दिया है। जिसके तहत मुआवजे की राशि 3500 रुपए प्रति एकड़ से बढ़ाकर 8 हजार रुपए प्रति एकड़ कर दी गई है। मंत्री बादल ने कहा कि पंजाब की जनता सिर्फ विकास के नाम से जुड़ी है। इस विकास के मुद्दे को आगे बढ़ाते हुए आज पंजाब की आमदन 30 हजार करोड़ रुपए सालाना है। नए साल में हर धर्म के पंजाबी वासी को संबंधित तीर्थ स्थानों की मुफ्त यात्रा मुख्यमंत्री तीर्थ दर्शन यात्रा योजना तहत करवाई जा रही है। इसके लिए सरकार ने रेलवे से बातचीत कर सभी प्रबंध मुकम्मल कर लिए हैं।
इस दौरान उन्होंने गांव मानवाला में 1.37 करोड़ रुपए के वाटर वर्कस का नींव पत्थर रखा, गांव बंगी कलां में 30 लाख रुपए की लागत से बनाई गई सरकारी सीनियर सेकंडरी स्कूल की नई इमारत का उद्घाटन किया नए बनाए गए पार्क का उद्घाटन किया और गांव गोलेवाला में नए बनाए जाने वाले वाटर वर्कर्स का नींव पत्थर रखा।
इसके अलावा तलवंडी साबो में केंद्रीय मंत्री ने विभिन्न गांवों में पंचायतों यूथ क्लबों को 40 पानी के टैंकर भी बांटे। इस मौके पर विधायक जीत महिंदर सिंह सिद्धू, डीसी डॉ. बसंत गर्ग, उप मुख्यमंत्री के ओएसडी मुनीश कुमार हरिंदर सिंह, एसएसपी स्वप्न शर्मा, आईएएस अंडर ट्रेनिंग अमृता सिंह, डीटीओ लतीफ अहमद, एसडीएम तलवंडी साबो नरिंदर सिंह धालीवाल आदि उपस्थित थे।
केंद्रीय मंत्री हरसिमरत कौर बादल गांवों में पानी के टैंकर को रवाना करती हुई।
केंद्रीय मंत्री हरसिमरत कौर बादल गांवों में विकास कार्यों को शुरू करती हुई।
hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva